Engurras

Engurras é un filme de animación galego que se estreou por primeira vez o 19 de setembro de 2011 no Festival Internacional de Cine de Donostia, baseado no álbum de banda deseñada Engurras, de Paco Roca.

 Sinopse 
Emilio e Miguel son dous anciáns recluídos nun xeriátrico que se fan amigos. Emilio, que padece un principio de alzheimer, conta inmediatamente coa axuda de Miguel e outros compañeiros que tratarán de evitar que vaia a parar ó andar dos eivados. O seu disparatado plan tingue de humor e tenrura o monótono día a día na residencia.

 Personaxes 
 Álvaro Guevara como Emilio
 Tacho González como Miguel
 Mabel Rivera como Antonia
 Raúl Dans como Xoán
 Montse Davila como Nora de Emilio
 Chelo Díaz como Emi
 Isabel Vallejo como Maite
 Carolina Vázquez como Xoán de neno
 Xermana Carballido como Dolores
 Paco M. Barreiro como Ramón "o locutor"
 Ana Maciñeiras como Sol
 Charo Pena como Rosario
 Xavier Perdiz como Martín
 Antonio Rey como Agustín
 Miguel López Varela como Pellicer
 Antón R. Olmos como Esteban
 Ana Lemos como Eugenia

 Produción 
O filme comezouse a rodar en xaneiro de 2010, dirixido por Ignacio Ferreras. A dirección de animación é do propio Paco Roca, autor do álbum orixinal, e a música do compositor galego Nani García. As produtoras son Perro Verde Films e a catalá Cromosoma.

 Galardóns e nomeamentos 
 XXVI edición dos Premios Goya (2011)
 Mellor filme de animación.
 Mellor guión adaptado realizado por Ángel de la Cruz, Ignacio Ferreras, Paco Roca e Rosanna Cechinni.

 Premios Mestre Mateo 
 Ano  Categoría  Receptor  Resultado2011Mellor filme de animaciónIgnacio Ferreras GañadorMellor directorIgnacio FerrerasNomeadoMellor guiónÁngel de la Cruz, Ignacio Ferreras, Paco Roca e Rosanna Cechini GañadoresMellor dirección de produciónManuel Cristóbal e Helena FortunyNomeadosMellor dirección artísticaPaco RocaGañadorMellor montaxeGemma GassóNomeadaMellor música orixinalNani GarcíaGañadoraMellor sonDiego S. Staub, Carlos García e Migel BarbosaGañadores

 Notas 

 Véxase tamén 
 Outros artigos 
 Lista de filmes en galego con maior recadación
 Ligazóns externas 
 Ficha na IMDb 
 Engurras, web oficial

Categoría:Cinema de animación
Categoría:Filmes de 2011
Categoría:Filmes en lingua galega
Categoría:Filmes de Galicia
Categoría:Filmes sobre a vellez